Anexa
la Hotărârea Consiliului local al Comunei Șoldanu
nr. 26 din 06.04.2022

	COMUNA ȘOLDANU, JUDEȚUL CĂLĂRAȘI		
Nr. ______ din 07 aprilie 2022

COMUNA RADOVANU, JUDEȚUL CĂLĂRAȘI
Nr. ______ din 07 aprilie 2022

COMUNA CĂSCIOARELE, JUDEȚUL CĂLĂRAȘI				
Nr. ______ din 07 aprilie 2022
ACORD DE PARTENERIAT
Art. 1. Părţile
1. COMUNA ȘOLDANU, JUDEȚUL CĂLĂRAȘI, cu sediul în Județul Călărași, Comuna Șoldanu, Șos. Oltenitei, nr. 70, cod fiscal 3796934, reprezentată legal prin Primarul Comunei Șoldanu, GEAMBAȘU Iulian, având calitatea de Lider parteneriat/Partener 1;
2. COMUNA RADOVANU, JUDEȚUL CĂLĂRAȘI, cu sediul în Județul Călărași, Comuna Radovanu, Str. Principală, nr. 158, cod fiscal 3796845, reprezentată legal prin Primarul Comunei Radovanu, DOBRESCU Vasilica, având calitatea de membru 2/Partener 2;
3. COMUNA CĂSCIOARELE, JUDEȚUL CĂLĂRAȘI, cu sediul în Județul Călărași, Comuna Căscioarele,  Str. Principală, nr. 89, cod fiscal 3796802, reprezentată legal prin Primarul Comunei Căscioarele, BORDEI Florin având calitatea de membru 3/Partener 3;
au convenit următoarele:
Art. 2. Obiectul
(1) Obiectul acestui parteneriat este de a stabili drepturile şi obligaţiile părţilor, contribuţia financiară proprie a fiecărei părţi la bugetul proiectului, precum şi responsabilităţile ce le revin în implementarea activităţilor aferente proiectului: „DEZVOLTARE REȚEA INTELIGENTĂ DE DISTRIBUȚIE A GAZELOR NATURALE ÎN COMUNELE ȘOLDANU, RADOVANU ȘI CĂSCIOARELE, JUDEȚUL CĂLĂRAȘI”, care va fi depus spre finanțare în cadrul Programului Național de Investiții „Anghel Saligny”.
(2) Lider de asociere este Comuna Șoldanu, Județul Călărași.
(3) Cererea de finanţare, inclusiv anexele sale, sunt parte integrantă a acestui acord.
(4) Domnul GEAMBAȘU Iulian, Primarul Comunei Șoldanu, este reprezentant legal al liderului asocierii și al proiectului: „DEZVOLTARE REȚEA INTELIGENTĂ DE DISTRIBUȚIE A GAZELOR NATURALE ÎN COMUNELE ȘOLDANU, RADOVANU ȘI CĂSCIOARELE, JUDEȚUL CĂLĂRAȘI”, în relația cu finanțatorul, cât și în relația cu terții.
Art. 3. Principiile de bună practică ale parteneriatului
(1) Toţi partenerii trebuie să contribuie la realizarea proiectului şi să îşi asume rolul lor în cadrul proiectului, aşa cum acesta este definit în cadrul prezentului Acord de Parteneriat.
(2) Părţile trebuie să se consulte în mod regulat şi să se informeze asupra tuturor aspectelor privind  evoluţia proiectului.
(3) Toţi partenerii trebuie să implementeze activităţile cu respectarea standardelor profesionale şi de etică cele mai înalte.
(4) Partenerii sunt obligaţi să respecte regulile privitoare la conflictul de interese şi regimul incompatibilităţilor, iar, în cazul apariţiei unui asemenea conflict, să dispună luarea măsurilor ce conduc la evitarea, respectiv stingerea lui.
Art. 4. Roluri şi responsabilităţi în implementarea proiectului
(1) Rolurile şi responsabilităţile sunt descrise în tabelul de mai jos şi corespund prevederilor din Cererea de finanţare –care este documentul principal în stabilirea principalelor activități asumate de fiecare partener:
Parteneri. Descrierea activitatilor cu caracter general prin care partenerul contribuie la pregatirea si implementarea proiectului
Lider asociere/Partener 1
· COMUNA ȘOLDANU Coordonarea proiectului în concordanță cu prevederile ghidului solicitantului/normele metodologice pentru acordarea de finanțare nerambursabilă în vederea dezvoltării rețelelor inteligente de distribuție a gazelor naturale în cadrul Programului Național de Investiții „Anghel Saligny”;
· Monitorizarea implementarii activitatilor specifice din comuna Șoldanu. 
Partener 2
· COMUNA RADOVANU Monitorizarea implementarii activitatilor specifice din Comuna Radovanu conform ghidului solicitantului/normele metodologice aferente Programului Național de Investiții „AnghelSaligny”;
Partener 3
· COMUNA CĂSCIOARELE Monitorizarea implementarii activitatilor specifice din Comuna Căscioarele, conform ghidului solicitantului/normele metodologice aferente Programului Național de Investiții „Anghel Saligny”;

(2) Responsabilități și angajamente financiare între parteneri
Partenerii vor asigura contribuţia la cheltuielile totale ale proiectului aşa cum este precizat în Cererea de finanţare şi în prezentul acord.

Organizatia Contribuţia fiecărui partener
Lider de proiect partener 1
COMUNA ȘOLDANU TOTAL GENERAL (cu TVA) din care:	17.952.570,90
buget de stat 17.507.808,72
buget local 444.762,19
Partener 2
COMUNA RADOVANU TOTAL GENERAL (cu TVA) din care: 23.003.115,78
buget de stat 22.450.396,23
buget local 552.719,55
Partener 3
COMUNA CĂSCIOARELE TOTAL GENERAL (cu TVA) din care:	11.058.515,16
buget de stat 10.698.032,83
buget local 360.482,33
(3) Conform devizului totalizator aferent investiției „DEZVOLTARE REȚEA INTELIGENTĂ DE DISTRIBUȚIE A GAZELOR NATURALE ÎN COMUNELE ȘOLDANU, RADOVANU ȘI CĂSCIOARELE, JUDEȚUL CĂLĂRAȘI”,  valoarea totală a investiției se prezintă astfel : 
TOTAL GENERAL (cu TVA) din care: 52.014.201,86
buget de stat 50.656.237,79
buget local 1.357.964,07
Responsabilitățile privind derularea fluxurilor financiare sunt conforme cu prevederile Normelor metodologice în vigoare.
Art. 5. Perioada de valabilitatea acordului
Partenerii din prezentul acord de parteneriat se obligă ca în termen de 1 an de la data semnării prezentului acord să înființeze asociația de dezvoltare intercomunitară, în vederea solicitării includerii în Programul Național Anghel Saligny a obiectivelor de investiții.
Art. 6. Achiziții publice
Achiziţiile în cadrul  proiectului vor fi făcute de către fiecare membru al parteneriatului,  cu respectarea condiţiilor din contractul de finanţare şi a instrucţiunilor emise de MDLPA.
Art. 7. Proprietatea
(1) Părţile au obligaţia să menţină proprietatea proiectului şi natura activităţii pentru care s-a acordat finanţare, pe o perioadă de cel puţin 5 ani după finalizare/dare în exploatare şi să asigure exploatarea şi întreţinerea în această perioadă.
(2) Înainte de sfârşitul proiectului, părţile/partenerii vor conveni asupra modului de acordare a dreptului de utilizare a echipamentelor, bunurilor etc. achiziţionate prin proiect, precum și a titlurilor și drepturilor de proprietate intelectuală și industrială privind rezultatele proiectului. Copii ale titlurilor de transfer vor fi ataşate raportului final.
(3) Părţile au obligaţia de a asigura funcţionarea tuturor bunurilor, echipamentelor achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate.
(4) Părţile au obligaţia să nu înstrăineze, închirieze, gajeze bunurile achiziţionate ca urmare a obţinerii finanţării prin Programului Național de Investiții „Anghel Saligny”, pe o perioadă de 5 ani de la finalizarea proiectului.
Art. 8. Confidențialitate
Părţile semnatare ale prezentului acord convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat.
Art. 9. Legea aplicabilă
(1) Prezentului Acord i se va aplica şi va fi interpretat în conformitate cu legea română.
(2) Pe durata prezentului Acord, părţile vor avea dreptul sa convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat.
Art. 10. Dispoziţii finale
Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

Întocmit în 4 exemplare, în limba română, câte unul pentru fiecare parte și un original pentru cererea de finanţare.

Lider de parteneriat/Partener 1: COMUNA ȘOLDANU, JUDEȚUL CĂLĂRAȘI
Reprezentantul legal, GEAMBAȘU Iulian, Primarul Comunei Șoldanu

[bookmark: _Hlk100148500]……………………………………….
07 aprilie 2022, Sediul Comunei Șoldanu


Partener 2: COMUNA RADOVANU, JUDEȚUL CĂLĂRAȘI
Reprezentantul legal, DOBRESCU Vasilica, Primarul Comunei Radovanu

07 aprilie 2022, Sediul Comunei Radovanu


Partener 3: COMUNA CĂSCIOARELE, JUDEȚUL CĂLĂRAȘI
Reprezentantul legal, BORDEI Florin, Primarul Comunei Căscioarele

……………………………………….
07 aprilie 2022, Sediul Comunei Cascioarele




PREȘEDINTELE DE ȘEDINȚĂ:
Consilier local, Alexandru-Adrian BOTEA

